سل_سوالونه
146 سوال : د قانون طی مراحل تشريح کړئ ؟ ځواب: قانون له لمړنۍ تر وروستۍ مرحلې لاندې مراحل طی کوي ! ۱ – لمړۍ مرحله : د وزارت / خپلواکي ادارې لخوا تسويد ۲ – دوهمه مرحله : د ارزیابي د تدقیق او څېړني په موخه د عدلیې وزارت د تقنين ریاست ته ۳ – دریمه مرحله : د عدلی ې وزارت له تدقیق وروسته د وزيرانو شورا عالي مجلس ته د تائيد په موخه لېږل کېږي. ۴ – څلورمه مرحله : د وزيرانو شورا له تائيد وروسته ملي شورا ته لېږل کېږي او د ملي شورا لخوا تصویبېږي. ۵ – پنځمه مرحله : د ملي شورا له تصويب وروسته د توشيح لپاره جمهور ریس ته لېږل کېږي. ۶ – شپږمه مرحله : د جمهور ریس د توشیح وروسته نافذ او د نشر لپاره د عدليې وزارت رسمي جريدې ته لېږل کېږي. 147 سوال : مقرره څه شی ده ؟ ځواب مقرره د قانون له تشريح کوونکې څخه عبارت ده ، هر هغه څه چي په قانون کي وضاحت ونلري د هغو د وضع په خاطر مقرره جوړېږي. څرنګه چي نړۍ د بدلون په حال کي ده قانون د وخت ټولو پېښو ته ځواب نشي ویلی فلهذا همدا مقرره ده چي قانون توضیح کوي. باید وویل شي هر هغه څه چي په قانون کي وضاحت ونلري مقرره هغه روښانه او واضح کوي. 148 سوال : د مقررې طی مراحل بیان کړئ ؟ ځواب مقرره په وزارت / خپلواکه اداره کي طرح له هغه وروسته عدليې وزارت ته استول کېږي او باالخره د تصويب په موخه د وزيرانو شورا ته او د توشیح لپاره د حکومت ریس ته لېږل کېږي. 149 سوال : د قانون او مقررې ترمنځ توپير وليکئ ؟ ځواب – قانون عام ده د هيواد په کچه پلی کېږي چي د جمهور ریس لخوا توشیح او په رسمي جريده کي نشر او نافذ کېږي. مقرره خاصه ده چي یوه اداره يې د خپلو چارو د پرمخ وړلو لپاره وضع کوي. 150 سوال : د قانون جوړوني سلسله مراتب واضح کړئ ؟ ځواب – په یو سلسله مراتب کي د الزام د قدرت او د هغه د تنفيذ د پراختیا په نظر کي نیولو سره د قوانينو او د دولت ټول حقوقي اسنادو موقعیت عمودي ده. ۱ – اساسي قانون ۲ - مجمع القوانين ۳ – قوانين ۴ – مقررات ۵ – لوایح ، طرزالعملونه ، دستوورنه ، الرښووني او نوروماتيفونه 151 سوال : طرزالعمل څه شی ده ، انضباطي طرزالعمل او لایحه تعریف کړئ ؟ ځواب: طرزالعمل : یو تخنيکي او اداري سند ده چي په یوه مشخصه ساحه کي وضع کېږي او د هغه په اساس چاري ترسره کېږي. انضباطي طرزالعمل : له هغه طرزالعمل څخه عبارت ده چي د کار محیط هغه وخت تطبیق کېږي چي د یو کارمند عملیه د استخدام د تعهد نامي له شرایطو سره په ټکر کي وي. لایحه : د یو لړ وظيفوي معیارونو له وضع څخه عبارت ده چي په قوانينو او مقرراتو متکي وي . 152 سوال : دساتير څه شی ده ؟ ځواب: عاجل هدایت ده چي په یو ټاکلې موده کي بايد ترسره شي. 153 سوال : رهنمود څه شی ده ؟ ځواب: د کار د یوې ټکلې برخي د اجرا اصول دي چي د اړونده ذیصلح چارواکو د منظوري وروسته د هغې ادارې پرسونل ته ورکول کېږي او د هغه د اجرا وخت معين نه وي. 154 سوال : نورماتيف څه شی ده ؟ ځواب: د وزارتونو د واحدونو لپاره د اساسي قانون په رڼا کي د هدایاتو ، قوانينو او مقرراتو چوکاټ بندي ته نورماتیف وايې چي د طرزالعملونو ، لوایحو ، دساتيرو او رهنمودونو په مرسته پلي کېږي. 155 سوال : جلسه څه شی ده ؟ ځواب: جلسه له یو ډول راټولېدني څخه عبارت ده چي په بيل بېلو ادارو کي د بیل بېلو مقاصدو )د چارو د انسجام څرنګوالی ، اهدافو ته د رسېدو الري ، په نظر وړ مسایلو بحث ، د تصاميمو نیول او نور مسايل ...( لپاره ترسره کېږي. 156 سوال : اجنډا څه شی ده ؟ ځواب: د یوې جلسې د ټولو بحث وړ اهدافو او موضوعاتو له مخکنۍ طرحي څخه عبارت ده ، چي د جلسې کاري پروسه د هغې مطابق مرحله په مرحله مخکي ځي. 157 سوال : د اجنډا اساسي ټکي څه شی دي ؟ ځواب – د بحث وړ مسایلو ټاکل )تصمیم نیونه( ، د اجنډا لېږل )۷۲ ساعته مخکي( ، مشخصه نمونه ، د ټولو ګډون والو لپاره اجنډا او د معلومو او نامعلومو مسایلو تفکيک ده. 158 سوال : مجلس څه شی ده ؟ ځواب: د یو ګروپ وګړو ترمنځ له مباحثې څخه عبارت ده چي غواړي یو له بل سره نظریات تبادله کړي او تصمیم ونيسي. یو ښه مجلس یوه بریالۍ مفاهمه ده. 159 سوال : ګروپي کار څه شی ده ؟ ځواب د یو شمېر افرادو له فعاليت څخه عبارت ده چي په ګډه یا ډله ئيزه توګه په یوې ځانګړې او مشخصي موضوع اجرا کېږي.